《赠久轩提刑江东二首》
宋代·汤中

晨登鹤岭俯平川，暂辍驶驺看瀑泉。
自有此山无此客，愧非真隐枉真贤。
精庐岂但荣三顾，憩木犹应咏百年。
独愧庵无煨芋老，邺侯虽过莫留连。

作者简介：饶州安仁人，字季庸，号息庵。汤巾弟。理宗宝庆二年进士。与兄千并主朱熹之学，时称大小汤。淳祐三年，以太学正召试馆职，除正字，进校书郎，转右正言。官至工部侍郎。